Divoké kmene

Divoké kmene (po nemecky Die Stämme, po anglicky Tribal Wars) je strategická online hra. Úlohou hráča je budovať ekonomiku, armádu a rozvíjať diplomatické vzťahy s ostatnými hráčmi. Na slovenskej verzii hry je registrovaných viac než 55 000 hráčov, na českej viac než 110 000 hráčov, na anglickej viac než 600 000 hráčov.Celkovo s 2,5 miliónmi hráčov v 20 krajinách patria Divoké kmene k jedným z najväčších browserových hier na svete.

Hra sa odohráva v stredoveku, na začiatku hry má hráč jednu dedinu, ktorú rozvíja, útočí na iné dediny, nadväzuje spojenectvá s inými hráčmi. Základné suroviny sú drevo, hlina a železo. Po postavení panského dvora, si môže hráč podmaňovať dediny iných hráčov.

Hra je rozdelená na svety, ktoré sa otvárajú postupne podľa počtu hráčov na tých predchádzajúcich. Slovenská verzia sa môže pochváliť s počtom svetov 96. Každý svet je ešte delený na 100 kontinentov a rôzne svety majú rôzne rýchlosti (od 1 do 2). Hra má k dispozícií aj mobilnú aplikáciu pre iOS a Android.

 Jednotky 
 Kopijník – obranná jednotka – efektná hlavne pri nájazdoch jazdy a slabinou sú sekerníci. Vhodné na farmenie opustených dedín. 
 Šermiar – obranná jednotka – využíva sa hlavne na obranu proti pechote. 
 Sekerník – útočná jednotka – Sekerník v útoku je efektívny proti kopijníkom, ale jeho slabina sú šermiari.
 Lukostrelec  –  obranná jednotka – efektívny obranca, jeho slabina sú Lukostrelci na koňoch.
 Špeh – špehovacia jednotka – zistí na akých stupňoch má protivník bodovu akú má armádu a koľko má surovín. A však pri útoku ich musíte mať minimálne 50% z počtu obrancových špehov. 
 Ľahká jazda –  útočná jednotka – dobrá na odnášanie surovín. Jej slabina sú kopijníci.
 Lukostrelec na koni – útočná jednotka – efektívny proti obranným lukostrelcom
 Ťažká jazda – obranná jednotka - podobné vlastnosti ako šermiar, vynikajúci obranca aj útočník. 
 Baranidlo – znižuje stupeň opevnenia
 Katapult – ničiteľ budov
  Paladin – vodca armády, verbuje sa v soche. Paladina uctievajú všetci dedinčania. Postupne paladín nachádza nové predmety, ktoré môžete využiť v boji, ak ho týmito predmetmi ozbrojíte v soche.
 Šľachtic – jednotka, ktorá obsadzuje nové dediny
 Domobrana '''– jednotka podobná kopijníkom, nedá sa poslať do útoku. Povolať sa dá iba ak máte 1 dedinu a počas jej 6-hodinového nasadenia sa zníži produkcia surovín o 50 %

 Budovy 
Väčšina budov sa dá postaviť vo viacerých stupňoch – čím vyšší stupeň, tým rýchlejší čas tvorby jednotiek z danej budovy, možnosť postaviť silnejšie jednotky alebo možnosť postaviť ďalšiu novú budovu s inou funkciou. Za postavenie každej budovy alebo zvýšenie jej stupňa sa z počtu obyvateľov určeného na dedinu odráta istý daný počet. Je len na hráčovi, aby si sám určil na aký účel mu bude dedina slúžiť. V prípade dediny určenej napr. na obranu alebo útok sa hráči snažia optimalizovať pomer medzi jednotkami určenymi na boj a stupňom rozvoja budov. Dedina, v ktorej su všetky budovy postavené na najvyššom stupni poskytuje hráčovi najmenej bojových jednotiek a teda najmenej prispieva k sile jeho vojska. Za najviac rozvinutú dedinu má ale hráč najviac bodov a preto sa zvyčajne takéto dediny stavajú v čase keď hrací svet končí a viťazný kmeň si chce udržať potrebný počet bodov. 
 Hlavná  budova – slúži k stavaniu ostatných budov. Možné postaviť až do stupňa 30. Čím vyšší stupeň, tým rýchlejšie sa stavajú ostatné budovy. Jeden z hlavných cieľov útokov katapultami s cieľom žnížiť schopnosť opraviť (dostavať) ostatné poškodené alebo zamýšľané cieľové budovy. 
 Kasárne – tvoria sa v nich pešie jednotky. Napr. šermiari, kopijníci. lukostrelci, sekerníci. Ich kombinácia záleží podľa verzie hry. Táto budova sa zvyčajne stavia na najvyšší stupeň 25. Je najčastejším cieľom útokov katapultami s cieľom spomaliť žnížením stupňa kasárni schopnosť nepriateľa doplňať svoje obranné či útočné jednotky.
 Stajne – tvoria sa v nich jazdecké jednotky – ťažká jazda, lukostrelci na koňoch, ľahká jazda a špehovia. Najvyšší stupeň 20. Ďalší z obľúbených cieľov katapultov. 
 Dielňa – vytvárajú sa v nej katapulti a baranidlá. Najvyšší stupeň budovy je 15.
 Socha – slúži na vytvorenie paladina. Táto jednotka sa nevyskytuje vo všetkých svetoch. Každý hráč môže mať na jednom svete len jedného paladina. Ten slúži na zvýšenie sily jednotiek vybraných hráčom podľa toho aký predmet paladinovi pridelí a do ktorej dediny ho umiestni. Predmety musí postupne paladin nájsť.
 Panský dvor – slúži na razenie zlatých mincí potrebných na tvorbu špeciálnej jednotky, ktorá sa takisto tvori v panskom dvore a to šľachtica. Stupeň 1.
 Kováčska dielňa – maximálny stupeň v hre je 20. Pred vytvorením ľubovolnej jednotky je nutné danú jednotku vyskúmať v tejto budove. Zvyčajne na začiatku hry je niektorá jednotka už vyskúmaná, napr. kopijník.
 Nádvorie – má funkciu vojenského štábu pre vlastné jednotky. Stupeň 1.
 Drevorubač, * Želežná baňa, * Jama na ťažbu hliny – tieto budovy slúžia na získavanie hlavných surovín potrebných na výstavbu ostatných budov a verbovanie vojska. Najvyšší stupeň budov je 30.
 Sklad – zhromažďujú sa v ňom vyťažené a ukoristené suroviny. Najvyšší stupeň je 30.A kapacita na začiatku je 1000 jednotiek z každej suroviny a na konci je to až 400 000 jednotiek z každej suroviny.
 Trhovisko – slúži k obchodovaniu so surovinami alebo k posielaniu surovín iným hráčov. V závislosti od veľkosti trhoviska má hráč k dispozícii istý počet obchodníkov potrebných na rozosielanie surovín.
 Skrýša – budova slúži na uschovanie surovín pred koristníckymi útokmi nepriateľa. Využíva sa najmä v začiatkoch hry, neskôr je málo efektívna. Najvyšší stupeň 10.Najviac vie uchovat 2000 surovin 
  Sedliacky dvor – k postaveniu väčšiny budov a jednotiek je potrebný určitý počet obyvateľov dediny.Čím vyšší stupeň sedliacky dvor má tým viac jednotiek a budov dovoľuje hráčovi v dedine postaviť. Maximum je 24 000 obyvateľov na najvyššom stupni 30.
 Opevnenie – zvyšuje obranyschopnosť dediny pred útokmi a pridáva určitý obranný bonus jednotkám v dedine v závislosti od stupňa opevnenia. Najvyšší stupeň je 20. Na zničenie opevnenia slúži jednotka baranidlo.

 Novinky 
 8. január 2008 Bola spustená nová grafika v novom svete 4 ktorá pridala grafické znázornenie a priniesla aj novú budovu, kostol.

 Externé odkazy 
 www.divoke-kmene.sk – oficiálna stránka
 http://kmenovy-magazin.eu  – Kmeňový magazín, Oficiálny internetový magazín Divokých Kmeňov

Kategória:Strategické hry